לואיז ריצ'רדסון

לואיז ריצ'רדסון (באנגלית: Louise Richardson; נולדה ב-8 ביוני 1958) היא פרופסור למדע המדינה שמתמחה בחקר הטרור. כיום היא סגנית נשיא אוניברסיטת אוקספורד. בעבר שימשה כנשיאת אוניברסיטת סנט אנדרוז, וכן לימדה באוניברסיטת הרווארד, וכיהנה בה כדיקנית מכון רדקליף למחקר מתקדם (אנ'). ריצ'רדסון, ילדית בטראמור (אנ') במחוז ווטרפורד שבאירלנד, למדה בתיכון סנט אנג'לה, אורסולין קונבנבט, במחוז ווטרפורד, והמשיכה לתואר ראשון בהיסטוריה בטריניטי קולג' שבדבלין. היא בעלת תואר שני במדע המדינה מאוניברסיטת קליפורניה בלוס אנג'לס (UCLA) ותואר שני (1984) ודוקטורט (1989) בממשל מאוניברסיטת הרווארד. היא זכתה בפרס הקיץ לעבודת הדוקטורט הטובה ביותר "שעוסקת בכל סוג שהוא של אמצעים שמסייעים למנוע מלחמה ולהנחיל שלום כלל עולמי." בשנים 1981–2001 הייתה ריצ'רדסון מרצה ואחר-כך פרופסור חבר בבית הספר לממשל באוניברסיטת הרווארד (HKS), לימדה קורסים ביחסים בינלאומיים - במיוחד בנושאי הטרור, ביטחון בינלאומי וארצות הברית ומדיניות חוץ משווה. במהלך תקופה זו גם שימשה במשך שמונה שנים כראש התוכנית ללימודי התואר הראשון בבית הספר לממשל. היא כיהנה בתפקידים מנהליים רבים באוניברסיטת הרווארד בכללם מועצת הפקולטה וועדות אחרות הנוגעות ללימודי התואר הראשון, מעמד הנשים וזכויות האדם. ביולי 2001, מונתה ריצ'רדסון לדיקן מכון רדקליף ללימודים מתקדמים. עבודתה האקדמית של ריצ'ר'דסון מתמקדת בביטחון בינלאומי עם דגש על תנועות טרור. היא הורתה בקורס גדול לתלמידי תואר ראשון בהרווארד על תנועות טרור ביחסים בינלאומיים, שעליו היא זכתה בפרס לבנסון, אותו מעניקה מועצת התלמידים לתואר ראשון למורה הטוב ביותר באוניברסיטה. שיעור זה, ביחד עם קורסים רבים אחרים לתארים מתקדמים על תנועות טרור וטרור אירופי, היו במשך שנים רבות הקורסים היחידים שהוצעו בנושא בהרווארד. בנוסף לפרס לבנסון, ריצ'רדסון זכתה בפרסי הוראה מהאגודה האמריקאית למדעי המדינה (אנ') (APSA) ומאגודת פי סיגמה אלפא (אנ') (PSA) על הצטיינות בהוראה במדע המדינה; פרס אברמסון כאות הוקרה על "הצטיינותה ורגישותה בלימודי התואר הראשון" ופרסים רבים אחרים ממרכז בוק למצוינות בהוראה. לאחר מינויה לדיקן רדקליף ב-2001, היא המשיכה ללמד, גם בהרווארד קולג' וגם בבית הספר למשפטים באוניברסיטת הרווארד (HLS). ב-2009 מונתה לואיז ריצ'רדסון לנשיאת אוניברסיטת סנט אנדרוז, בכך ירשה את בריאן לאנג (אנ'). טקס השבעתה נערך ב-25 במרץ 2009. היא האישה הראשונה, והקתולית הראשונה בעת החדשה שכיהנה בתפקיד. היא מונתה לפרופסור ליחסים בינלאומיים בסנט אנדרוז בנובמבר 2010. ריצ'רדסון היא מחברת הספר "מה הטרוריסט רוצה", שנכתב אחרי פיגועי 11 בספטמבר וכולל תיאור מקיף של הטרור. מחקרים אחרים שלה כוללים את: "כשבעלי ברית חלוקים בדעתם: יחסי ארצות הברית–הממלכה המאוחדת במשברי סואץ ופוקלנד", "שורשי הטרור" (עורכת) ו"הדמוקרטיה וטרור-הנגד: לקחים מהעבר" (עורכת-שותפה ביחד עם רוברט ארט). בעשור הראשון של המאה העשרים ואחת, בנוסף להוראתה ותפקידיה המנהליים, נשאה מעל 300 הרצאות בנושאי טרור וטרור-נגד בפני קבוצות אקדמיות ופרטיות כמו גם בפני קובעי מדיניות, אנשי צבא ומודיעין, ואנשי עסקים. היא העידה בפני הסנאט של ארצות הברית והופיעה ב-CNN, ב-BBC, ב-PBS, ב-NPR, בפוקס ניוז ובערוצים נוספים. ריצ'רדסון נבחרה לחברה המלכותית של אדינבורו (אנ') ב-2010. לואיז ריצ'רדסון נשואה לתומס ג'בון, רופא, ולזוג יש שלושה ילדים. What Terrorists Want: Understanding the Enemy, Containing the Threat (2006) The Roots of Terrorism, Routledge, New York (2006) ed When Allies Differ: Anglo-American Relations in the Suez and Falkland Crises (1996) Democracy and Counterterrorism: Lessons from the Past, United States Institute of Peace, Washington DC (2007) ed with Robert Art מדיה וקבצים בנושא לואיז ריצ'רדסון בוויקישיתוף הביוגרפיה של לואיז ריצ'רדסון, באתר אוניברסיטת סנט אנדרוז (באנגלית) שגיאות פרמטריות בתבנית:יוטיוב 'סוג: ריאיון וידאו' אינו ערך חוקי שיחה עם לואיז ריצ'רדסון בתוכנית "שיחות עם ההיסטוריה" עם הארי קרייזלר, ריאיון וידאו בערוץ "אוניברסיטת קליפורניה בברקלי", באתר יוטיוב (אורך: 56:55), 27 בספטמבר 2007 (באנגלית) "טקס ההשבעה של המנכ"לית וסגנית הנשיא ריימונד בונר, "בסקוטלנד הנהגה חדשה פורצת מחסום ישן", הניו יורק טיימס, 27 במרץ 2009 "המנכ"ל וסגן הנשיא: פרופסור לואיס ריצ'רדסון"